钦定古今图书集成/理学汇编/文学典/第137卷 > 《易经》 > 《涣卦》
## 钦定古今图书集成/理学汇编/文学典/第137卷 > 《易经》 > 《涣卦》

九五，涣汗其大号，涣王居，无咎。

〈本义〉阳刚中正以居尊位。当《涣》之时，能散其号令，与其居积，则可以“济涣”而“无咎”矣。九五巽体、有号令之象。汗谓如汗之出而不反也。〈大全〉朱子曰：“‘涣汗其大号’，号令当教如汗之出，千毛百窍中迸散出来。这个物出不会反，却不是说那号令不当，反，只是取其如汗之散出，自有不反底意思。”又曰：“‘涣汗其大号’，圣人当初就人身上说出一‘汗’字为象，不为无意。盖人君之号令，当出乎人君之中心，由中而外，由近而远，虽至幽至远之处，无不被而及之，亦”犹人身之汗。出乎中而浃于四体也。